અમિત સોસાએ મિડ-ડે LOCALને કહ્યું હતું કે ‘અહીં આટલા મહિનાઓથી ગટરનું પાણી ઓવરફ્લો થઈ રહ્યું છે તેમ છતાં સુધરાઈએ હજી સુધી કોઈ જ ઍક્શન લીધી નથી. રસ્તાની વચ્ચે ગટરનું પાણી આવવાથી આખો રસ્તો કાદવવાળો થઈ જાય છે. નાનાં બાળકો અહીં રમી પણ શકતાં નથી. રહેવાસીઓએ આટઆટલી ફરિયાદ કરી હોવા છતાં પણ હજી સુધી સુધરાઈએ કોઈ જ કાર્યવાહી કરી નથી. લોકો પરેશાન થઈ રહ્યા છે. અહીં લોકોનું રહેવું મુશ્કેલ બની ગયું છે, પરંતુ એવું લાગી રહ્યું છે કે સુધરાઈને તો કોઈ જ દરકાર નથી.’